text: Salvador Espriu cada dia | arenyautes
  Enviat per pep el Dc, 04/05/2011 - 17:49 salvador-espriu.jpg
  En arribar el mes de maig exerceixo de monitor espriuà. Cada dia, cinc a la setmana, faig la ruta de Salvador Espriu per a diferents escoles del Principat. Comencem a les deu del matí i l'enllestim a les dues del migdia. Quatre hores intenses que passen volant entre un poema i un altre. El recorregut l'iniciem al Calisay i el finalitzem al cementeri. Certament és una feina cansada. Fer la mateixa explicació cada dia equival a una fatiga intel·lectual important. Aquest és un treball que em demana una concentració total. Jo hi aboco tot el sentiment i els cinc sentits. Intento guanyar-me els estudiants donant una explicació senzilla i planera i esquitxant-la de bon humor, per fer-la digerible. Crec, sincerament, que aquesta ruta s'hauria de potenciar molt més encara. Arenys necessita viure del mite de Sinera. Arenys ha de regar i fer créixer aquest mite sinerenc i espriuà. Això que algun dia -ja fa un temps llarg- vaig iniciar, hauria de tenir una continuïtat sòlida i real. Algú hauria de substituir-me quan jo decideixi de jubilar-me, i que segurament està al caure.
  Enviat per xaviermir el Dc, 04/05/2011 - 18:17
  No sé si vas tenir ocasió de seguir el debat monogràfic sobre cultura que dilluns de 10 a 12 de la nit es va fer a Ràdio Arenys, però allà el nostre company de bloc, professor, home de lletres i número 3 d'Esquerra va deixar clar que Espriu és la columna vertebral cultural del nostre municipi. Celebro, doncs, aquesta coincidència. Aquesta i la de potenciar les rutes i les guies i el turisme cultural. I estic convençut que tots treballarem perquè la Casa de les Lletres sigui una realitat al proper mandat, malgrat que encara no és una prioritat per a totes les formacions que concorren a les eleccions. respon
  Enviat per @oriolferran el Dij, 05/05/2011 - 00:47
  A la fotografia, sembla que l'Espriu pregunti, un pèl desafiant, ho fareu? ho sabrem fer? a veure si no perdem l'oportunitat! I podem reconciliar-nos del mal trangol d'aquelles "casotes" (que per aquelles dies haurem acabat de dignificar)
  Sí a l'any Espriu
  Enviat per Francesc Colomé el Dij, 05/05/2011 - 11:10
  Com es comenta, aquest tema va sortir al debat de cultura que es va fer el passat dilluns a Ràdio Arenys, on el PSC estava representat per el nostre nº2 i exregidor de cultura Santi Fontbona.
  El PSC d'Arenys de Mar uns dels punts que té al seu programa (més de 150) està la creació d'un equip de gent (digueu-li comissió, si voleu) en dedicació exclusiva per la Promoció i difusió del 2013 com any Salvador Espriu. Un altre de les propostes del programa és la senyalització dels indrets d'interès de la ciutat, tant per a vehicles com a vianants.
  Per a qualsevol dubte estarem encantats d'atendre les vostres qüestions i us convido a que visiteu la nostra web www.ramonvinyes.cat on trobareu a partir de demà tot el nostre programa electoral.
  Comunicació - PSC Arenys de Mar
  Espriu per nosaltres el que Gaudí per Reus
  Enviat per Enricpera el Dij, 05/05/2011 - 18:04
  Espriu hauria de ser per nosaltres el que és Gaudí per Reus. Perdó, perdó, crec que hauria de ser molt més. Espriu va viure i escriure sobre Arenys, va formar i forma part de la nostra comunitat. Gaudí només va néixer a Reus, però han sabut veure-hi la seva vàlua per la promoció local i n'estan treien un profit altíssim. Nosaltres hem de fer el mateix, i tot podria començar el 2013. respon
  Enviat per esperanceta el Dij, 05/05/2011 - 19:18
  Abocar amb B, senyor Quintana.
  Escoltar-te mentre pensaves
  Enviat per Inma Ranera el Ds, 07/05/2011 - 17:22
  Escoltar-te mentre pensaves el post va ser una experiència molt interessant. El ressultat també i rellegir-ho de nou, encara més. Esperem ara que s'escolti el que proposes i, pel be dels arenyencs i de la nostra vila, Salvador Espriu acabi sent arenyenc pels quatre costats. respon